Kirka blir nevnt første gangen i erkebiskop Aslak Bolts jordbok, som var en oversikt over erkebiskopens jordeiendommer fra 1430-åra. Der framgår det at erkebiskopen eide gården Ulvan som inkluderte kirka. Eiendomsoversikten bygger blant annet på en enda eldre jordbok som er eldre enn 1350, noe som betyr at kirka trolig ikke er yngre enn fra høgmiddelalderen. Basert på tilsvarende kirker tror en at kirka var en enkel stavkirke, åtte meter lang, og inntil seks meter bred.